# Il-Ġurnal Uffiċjali C 106A/21 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 106A |
| | |
| Edizzjoni bil-Malti | Informazzjoni u Avviżi | Volum 6121 ta' Marzu 2018 |

ISSN 1977-0987

Il-Ġurnal Uffiċjali

tal-Unjoni Ewropea

C 106A

Edizzjoni bil-Malti

Informazzjoni u Avviżi

Volum 6121 ta' Marzu 2018

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2018/C 106 A/01 | IL-EUROSTAT — Avviż ta' post battal fil-funzjoni ta' Deputat Direttur Ġenerali (AD 15) — Il-Lussemburgu (l-Artikolu 29(2) tar-Regolamenti tal-Persunal) — COM/2018/10378 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2018/C 106 A/01

IL-EUROSTAT — Avviż ta' post battal fil-funzjoni ta' Deputat Direttur Ġenerali (AD 15) — Il-Lussemburgu (l-Artikolu 29(2) tar-Regolamenti tal-Persunal) — COM/2018/10378

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 21.3.2018 | MT | Il-Ġurnal Uffiċjali tal-Unjoni Ewropea | CA 106/1 |
| --- | --- | --- | --- |

21.3.2018

MT

Il-Ġurnal Uffiċjali tal-Unjoni Ewropea

CA 106/1

---

IL-EUROSTAT

Avviż ta' post battal fil-funzjoni ta' Deputat Direttur Ġenerali (AD 15) — Il-Lussemburgu

(l-Artikolu 29(2) tar-Regolamenti tal-Persunal)

COM/2018/10378

(2018/C 106 A/01)

Min aħna

Il-Eurostat huwa Direttorat Ġenerali fi ħdan il-Kummissjoni Ewropea. Huwa jipprovdi lill-Unjoni Ewropea b’servizz ta’ tagħrif statistiku ta’ kwalità għolja u jaqdi lill-istituzzjonijiet Ewropej, l-Istati Membri, is-swieq finanzjarji, il-komunità tan-negozju, il-midja u l-pubbliku ġenerali.

Il-Eurostat huwa responsabbli mill-koordinazzjoni u t-tisħiħ tal-governanza tas-Sistema Ewropea tal-Istatistika (ESS – European Statistical System) bl-għan li jipprovdi aċċess faċli għall-utenti kollha ta’ statistika affidabbli, komparabbli u puntwali fil-livell tal-UE. Hija r-responsabbiltà tiegħu li jipproponi l-leġiżlazzjoni statistika kollha tal-UE. Il-Eurostat jikkoordina wkoll it-titjib fis-sistemi tal-istatistika fil-pajjiżi kandidati u fil-komunità internazzjonali usa'.

Fi ħdan il-Eurostat, id-Deputat Direttur Ġenerali huwa inkarigat mid-Direttorati B, E, F u G, jiġifieri persunal ta’ madwar 550 (inklużi persunal temporanju u apprendisti). Id-Deputat Direttur Ġenerali jirrapporta lid-Direttur Ġenerali tal-Eurostat li huwa wkoll il-Kap Statistiku tal-Unjoni Ewropea. L-Uffiċċji tal-Eurostat jinsabu fil-Lussemburgu.

Nipproponu

Id-Deputat Direttur Ġenerali se jappoġġa lid-Direttur Ġenerali fl-orjentazzjoni strateġika u l-ġestjoni tal-Eurostat, b’responsabbiltà speċifika għad-Direttorati responsabbli għal "Metodoloġija, servizzi tal-istatistika u tal-IT korporattivi (ESTAT.B), “Statistika settorjali u reġjonali” (ESTAT.E), “Statistika soċjali” (ESTAT.F), “Statistika tan-negozju globali” (ESTAT.G) kif ukoll it-Task Force għal “Big Data”.

Il-persuna magħżula tipprovdi direzzjoni u superviżjoni tal-attivitajiet ta’ dawk is-servizzi li jagħtu rapport lilha u tikkontribwixxi, inter alia, għad-definizzjoni u l-implimentazzjoni tal-programmi ta’ ħidma u strateġija tal-Eurostat; għall-iżvilupp, produzzjoni u t-tixrid ta’ statistika Ewropea; u għar-rappreżentanza tal-Eurostat f’laqgħat jew avvenimenti ta’ livell ogħli.

Id-Deputat Direttur Ġenerali jaħdem taħt il-gwida tad-Direttur Ġenerali u jissostitwih fin-nuqqas tiegħu.

X'qed infittxu

Il-kandidat ammess irid ikun professjonist eċċezzjonali u dinamiku li jkun jista' juri dawn il-karatteristiċi:

| — | Ħiliet analitiċi eċċellenti, kapaċità li wieħed jidentifika kwistjonijiet ewlenin, li wieħed jiżviluppa u li wieħed jiġġenera għanijiet strateġiċi u li wieħed ikun kapaċi jsarrafhom fi pjanijiet ta’ azzjoni prattiċi u realistiċi; |
| --- | --- |

—

Ħiliet analitiċi eċċellenti, kapaċità li wieħed jidentifika kwistjonijiet ewlenin, li wieħed jiżviluppa u li wieħed jiġġenera għanijiet strateġiċi u li wieħed ikun kapaċi jsarrafhom fi pjanijiet ta’ azzjoni prattiċi u realistiċi;

| — | kisbiet b’saħħithom bħala mexxej, maniġer u komunikatur, li jinkludu t-tmexxija ta’ tims kbar u r-riżorsi finanzjarji fuq livell għoli; |
| --- | --- |

—

kisbiet b’saħħithom bħala mexxej, maniġer u komunikatur, li jinkludu t-tmexxija ta’ tims kbar u r-riżorsi finanzjarji fuq livell għoli;

| — | ħila eċċellenti biex jiġu mfassla u jkun hemm fokus fuq il-prijoritajiet, jiġi żgurat segwitu, jiġi evalwat il-progress u tiġi mmonitorjata l-implimentazzjoni; |
| --- | --- |

—

ħila eċċellenti biex jiġu mfassla u jkun hemm fokus fuq il-prijoritajiet, jiġi żgurat segwitu, jiġi evalwat il-progress u tiġi mmonitorjata l-implimentazzjoni;

| — | Ħiliet interpersonali, ta’ teħid ta’ deċiżjonijiet u ta’ negozjar eċċellenti f’livell għoli u kapaċità tajba ħafna li jikkomunika b’mod effikaċi u effettiv mal-partijiet ikkonċernati kollha ġewwa jew barra mill-Kummissjoni u biex jibni relazzjonijiet ta’ fiduċja magħhom; |
| --- | --- |

—

Ħiliet interpersonali, ta’ teħid ta’ deċiżjonijiet u ta’ negozjar eċċellenti f’livell għoli u kapaċità tajba ħafna li jikkomunika b’mod effikaċi u effettiv mal-partijiet ikkonċernati kollha ġewwa jew barra mill-Kummissjoni u biex jibni relazzjonijiet ta’ fiduċja magħhom;

| — | ħakma tajba ħafna tal-politiki li jaqgħu taħt il-kompetenza tal-Eurostat, u b’mod aktar partikolari, tax-xogħol ta’ dan id-Deputat Direttur-Ġenerali. |
| --- | --- |

—

ħakma tajba ħafna tal-politiki li jaqgħu taħt il-kompetenza tal-Eurostat, u b’mod aktar partikolari, tax-xogħol ta’ dan id-Deputat Direttur-Ġenerali.

Il-kandidati jridu jkunu (il-kriterji tal-eliġibbiltà)

Il-kandidati jiġu kkunsidrati għall-fażi tal-għażla abbażi tal-kriterji formali li ġejjin li jridu jiġu ssodisfati sad-data tal-għeluq tal-applikazzjonijiet:

Ċittadinanza: il-kandidati jridu jkunu ċittadini ta' wieħed mill-Istati Membri tal-Unjoni Ewropea.

Lawrja jew diploma universitarji: jeħtieġ li l-kandidati jkollhom:

| (i) | jew livell ta' edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta' erba' (4) snin jew aktar; |
| --- | --- |

(i)

jew livell ta' edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta' erba' (4) snin jew aktar;

| (ii) | inkella livell ta' edukazzjoni, li jikkorrispondi għal studji universitarji kompluti ċċertifikati b'diploma u esperjenza professjonali xierqa ta' mill-inqas sena (1) meta l-perjodu normali ta' edukazzjoni universitarja jkun tal-inqas tliet (3) snin (din is-sena ta' esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

(ii)

inkella livell ta' edukazzjoni, li jikkorrispondi għal studji universitarji kompluti ċċertifikati b'diploma u esperjenza professjonali xierqa ta' mill-inqas sena (1) meta l-perjodu normali ta' edukazzjoni universitarja jkun tal-inqas tliet (3) snin (din is-sena ta' esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

Esperjenza professjonali: il-kandidati jrid ikollhom minn tal-inqas 15-il sena esperjenza professjonali postgradwatorja f'livell li jagħti aċċess għall-kwalifiki msemmija hawn fuq.

Esperjenza ta’ mmaniġġjar: mill-inqas ħames (5) snin minn dik l-esperjenza professjonali jridu jkunu nkisbu f'funzjoni maniġerjali ta' livell għoli (1) u jridu jkunu direttament relatati ma' qasam li jkun rilevanti għal din il-pożizzjoni.

Lingwi: ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (2) u għarfien adegwat ta' lingwa uffiċjali oħra minn dawn il-lingwi. Matul l-intervista/i, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista' jinkludi li parti mill-intervista ssir f'din il-lingwa l-oħra.

Limitu tal-età: ma jkunux għadhom laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal) (3).

Indipendenza u dikjarazzjoni tal-interessi

Qabel jibdew jaqdu dmirijiethom, il-kandidati huma mitluba jiddikjaraw li jaġixxu b’mod indipendenti fl-interess pubbliku u li ma għandhom l-ebda interessi li jistgħu jitqiesu li jippreġudikaw l-indipendenza tagħhom.

Il-ħatra u l-kundizzjonijiet tal-impjieg

Il-Kummissjoni Ewropea se tagħżel u taħtar id-Direttur Ġenerali tal-Eurostat skont il-proċeduri ta' għażla u reklutaġġ tagħha (ara wkoll id-Dokument ta' Kompilazzjoni dwar il-Politika għall-Uffiċjali b'Kariga Għolja -Compilation Document on Senior Officials Policy (4)). Bħala parti minn dan il-proċess tal-għażla, il-kandidati li jkunu ġew mistiedna għal intervista mill-Kumitat Konsultattiv tal-Kummissjoni għall-Ħatriet, ikollhom, qabel din l-intervista, jipparteċipaw f'ċentru ta' valutazzjoni mmexxi minn konsulenti esterni ta' reklutaġġ.

Għal raġunijiet funzjonali u sabiex il-proċedura tal-għażla titlesta malajr kemm jista' jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u / jew bil-Franċiż (5).

Is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-Uffiċjali fil-grad AD 15 tal-Unjoni Ewropea. Il-kandidati għandhom jinnotaw ir-rekwiżit skont ir-Regolamenti tal-Persunal għall-persunal kollu ġdid li jwettaq b'suċċess perjodu ta' prova ta' disa' xhur.

Id-Deputat Direttur Ġenerali tal-Eurostat huwa bbażat fil-Lussemburgu.

Opportunitajiet indaqs

Il-Kummissjoni Ewropea timxi b'politika attiva ta' opportunitajiet indaqs (b'mod partikolari fejn jidħol il-ġeneru), bil-għan li tkompli żżid is-sehem tan-nisa f'pożizzjonijiet maniġerjali, u b'mod partikolari tħajjar lin-nisa biex japplikaw.

Proċedura ta' applikazzjoni

Qabel ma tippreżenta l-applikazzjoni tiegħek, għandek tiċċekkja b’attenzjoni jekk tissodisfax il-kriterji ta’ eliġibbiltà kollha (“Il-kandidati jridu”), b’mod partikolari dawk rigward it-tip ta’ diplomi u l-esperjenza professjonali meħtieġa, kif ukoll dawk rigward il-kompetenza lingwistika tiegħek. Min ma jissodisfax dawn il-kriterji tal-eliġibbiltà jiġi eskluż awtomatikament mill-proċedura tal-għażla.

Jekk tixtieq tapplika, trid tirreġistra permezz tal-internet billi tmur fis-sit web

https://ec.europa.eu/dgs/human-resources/seniormanagementvacancies/

u ssegwi l-istruzzjonijiet li ssib hemm dwar id-diversi stadji tal-proċedura.

Irid ikollok indirizz tal-posta elettronika validu. Dan jintuża biex tiġi identifikata r-reġistrazzjoni tiegħek kif ukoll biex jinżamm kuntatt miegħek matul l-istadji differenti tal-proċess tal-għażla. Għaldaqstant, informa lill-Kummissjoni Ewropea b'kull bidla fl-indirizz tal-posta elettronika tiegħek.

Biex l-applikazzjoni tiegħek tkun kompluta, jeħtieġ li ttella' CV fil-format PDF u li timla ittra ta' motivazzjoni onlajn (massimu ta' 8 000 karattru). Għal raġunijiet funzjonali u sabiex il-proċedura tal-għażla tintemm malajr kemm jista’ jkun fl-interess tal-kandidati kif ukoll dak tal-istituzzjoni, kemm is-CV kif ukoll l-ittra ta' motivazzjoni jridu jinkitbu bl-Ingliż, bil-Franċiż jew bil-Ġermaniż.

Meta tlesti r-reġistrazzjoni onlajn tiegħek, tirċievi ittra elettronika li tikkonferma li l-applikazzjoni tiegħek ġiet irreġistrata. L-ittra elettronika jkun fiha wkoll numru ta’ reġistrazzjoni li jkun in-numru ta’ referenza tiegħek f’kull kwistjoni li tirrigwarda l-applikazzjoni tiegħek. Jekk ma tirċievi l-ebda konferma bil-posta elettronika, l-applikazzjoni tiegħek ma tkunx ġiet irreġistrata!

Kun af li mhuwiex possibbli li timmonitorja l-progress tal-applikazzjoni tiegħek onlajn. Inti tiġi kkuntattjat dwar l-istatus tal-applikazzjoni tiegħek direttament mill-Kummissjoni Ewropea.

Għal aktar informazzjoni u / jew fil-każ ta' problemi tekniċi, ibgħat ittra permezz tal-posta elettronika lil: HR-MANAGEMENT-ONLINE@ec.europa.eu

Data tal-Għeluq

Id-data tal-għeluq għar-reġistrazzjoni hija l-24 ta’ April 2018, f'nofsinhar (12.00) ħin ta' Brussell, u wara dan ma jkunux jistgħu jsiru aktar reġistrazzjonijiet onlajn.

Hija r-responsabbiltà tiegħek li tlesti r-reġistrazzjoni onlajn tiegħek fil-ħin. Nirrakkomandaw bil-qawwa li ma tistenniex sal-aħħar ftit jiem biex tapplika, peress li konġestjoni kbira jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tieqaf qabel ma tkun lestejtha, u b'hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista' tibdel jew iżżid xi data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-applikanti

L-applikanti huma mfakkra li x-xogħol tal-kumitati konsultattivi ta’ għażla huwa kunfidenzjali. Kull kuntatt dirett jew indirett mill-kandidati jew minn xi ħadd ieħor li jaġixxi f'isimhom ma’ dawn il-kumitati huwa pprojbit.

Protezzjoni tad-data personali

Il-Kummissjoni tiżgura li d-dejta personali tal-kandidati tiġi proċessata f'konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwi fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta (6).

---

(1)  Fis-CVs tagħhom l-applikanti għandhom jindikaw, għall-inqas għal dawn il-ħames (5) snin li fihom ikunu kisbu l-esperjenza maniġerjali ta’ livell għoli: (1) it-titlu u r-rwol tal-pożizzjonijiet maniġerjali li jkunu okkupaw; (2) l-għadd ta' persunal li jkunu mexxew f'dawn il-pożizzjonijiet; (3) id-daqs tal-baġits immaniġġjati; u (4) l-għadd ta’ livelli ġerarkiċi 'l fuq u 'l isfel u l-għadd ta' kollegi fl-istess livell ġerarkiku.

(2)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(3)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Il-bord tal-għażla jiżgura li ma jingħata l-ebda vantaġġ inġust lill-kelliema nattivi ta' dawn il-lingwi.

(6)  ĠU L 8, 12.1.2001, p. 1.

---